stanford-oval/wikipedia huggingface dataset:
ภาพยนตร์อเมริกัน

ภาพยนตร์อเมริกัน (อังกฤษ: American movie หรือ อังกฤษ: cinema of the United States) หรือเรียกอีกชื่อว่า ภาพยนตร์ฮอลลีวูด (Hollywood) ถือว่าสร้างผลกระทบต่ออุตสาหกรรมภาพยนตร์ มาตั้งแต่ต้นคริสต์ทศวรรษที่ 20 ด้วยสไตล์อันโดดเด่นของภาพยนตร์อเมริกันคือ ภาพยนตร์คลาสสิกฮอลลีวูด ที่พัฒนาขึ้นระหว่างปี 1917 ถึง 1960 และภาพยนตร์ที่สร้างเอกลักษณ์ก็สร้างขึ้นในยุคนี้ ขณะที่พี่น้องตระกูลลูมิแอร์จากฝรั่งเศส ได้รับเครดิตว่าเป็นผู้ให้กำเนิดภาพยนตร์สมัยใหม่ ภาพยนตร์อเมริกันสามารถสร้างความโดดเด่นได้อย่างรวดเร็ว และเป็นแรงผลักดันอย่างชัดเจนให้กับอุตสาหกรรมตั้งแต่เริ่มต้น ตั้งแต่คริสต์ทศวรรษ 1920 อุตสาหกรรมภาพยนตร์ในสหรัฐสร้างรายได้ประจำปีได้สูงกว่าประเทศอื่น ๆ ได้สร้างภาพยนตร์จำนวนมาก มีภาพยนตร์ภาษาอังกฤษมากกว่า 800 เรื่อง ออกฉายในแต่ละปี  ขณะที่ภาพยนตร์ในอังกฤษมี 299 เรื่อง แคนาดา 206 เรื่อง และออสเตรเลียและนิวซีแลนด์ ก็ผลิตภาพยนตร์ในภาษาเดียวนี้ แต่ก็ไม่ถือว่าอยู่ในระบบภาพยนตร์ฮอลลีวูด ถึงกระนั้นภาพยนตร์ฮอลลีวูดก็ถือได้ว่าเป็นภาพยนตร์สหชาติ ภาพยนตร์คลาสสิกฮอลลีวูด ได้สร้างขึ้นเป็นหลายภาษา และใช้ชื่ออื่น โดยมากเป็นภาษาสเปนและฝรั่งเศส
ภาพยนตร์ฮอลลีวูดถือเป็นอุตสาหกรรมภาพยนตร์ที่เก่าแก่ที่สุดในโลก และถือได้ว่าเป็นที่กำเนิดภาพยนตร์หลากหลายแนว ทั้งตลก รัก โลดโผน เพลง สยองขวัญ บันเทิงคดีแนววิทยาศาสตร์ และภาพยนตร์มหากาพย์
ในปี 1878 เอดเวิร์ด มายบริดจ์ ได้สาธิตอำนาจของภาพยนตร์เคลื่อนไหว ในปี 1894 ได้มีการจัดแสดงภาพยนตร์เพื่อการค้าครั้งแรกของโลกที่นครนิวยอร์ก โดยใช้วิธีคิเนโตสโคปของทอมัส เอดิสัน สหรัฐยังผลิตภาพยนตร์ผนวกเสียงเรื่องแรกของโลก เรื่อง The Jazz Singer ในปี 1927 ได้กลายเป็นบรรทัดฐานในการพัฒนาภาพยนตร์เสียงในทศวรรษต่อมา ตั้งแต่ต้นศตวรรษที่ 20 อุตสาหกรรมภาพยนตร์อเมริกันตั้งอยู่ในรัศมี 30 ไมล์บริเวณสตูดิโอของฮอลลีวูด ลอสแอนเจลิส รัฐแคลิฟอร์เนีย ผู้กำกับ ดี. ดับเบิลยู. กริฟฟิท ถือเป็นผู้พัฒนาภาพยนตร์ ส่วนภาพยนตร์เรื่อง  Citizen Kane (1941) มักได้รับคำอ้างจากนักวิจารณ์ว่าเป็นภาพยนตร์ที่ดีที่สุด
สตูดิโอใหญ่ ๆ ในฮอลลีวูด ได้สร้างภาพยนตร์ที่ประสบความสำเร็จที่สุด และมียอดขายตั๋วหนังมากที่สุดในโลก อย่างเช่น เรื่อง The Birth of a Nation (1915), Gone with the Wind (1939), The Ten Commandments (1956), The Sound of Music (1965), The Exorcist (1973), Jaws (1975), Star Wars (1977), E.T. the Extra-Terrestrial (1982), Jurassic Park (1993), Titanic (1997), Gladiator (2000), The Dark Knight (2008), Avatar (2009), Marvel's The Avengers (2012), Star Wars: The Force Awakens (2015), Jurassic World (2015), Black Panther (2018) และ Avengers: Endgame (2019) ยิ่งไปกว่านั้นภาพยนตร์ฮอลลีวูดหลายเรื่องทำรายได้บนตารางบ็อกซ์ออฟฟิศนอกสหรัฐมากกว่าเสียอีก ปัจจุบันสตูดิโอได้ผลิตภาพยนตร์หลายร้อยเรื่อยทุก ๆ ปี ทำให้สหรัฐเป็นหนึ่งในผู้ผลิตที่มีผลงานมากที่สุดในโลกและเป็นผู้นำด้านวิศวกรรมและเทคโนโลยีภาพเคลื่อนไหว
ฝ่านาทีพิฆาต โจรสลัดระทึกโลก

| ฝ่านาทีพิฆาต โจรสลัดระทึกโลก |
| --- | --- |
โปสเตอร์ภาพยนตร์
กำกับ: พอล กรีนแกรซ
บทภาพยนตร์: บิลลี เรย์
สร้างจาก: อะกัปตันดิวตี โดย ริชาร์ด ฟิลลิปส์  สเตฟาน ทาลตี
อำนวยการสร้าง:   สก็อต รูดิน  ดานา บรูเน็ตติ  ไมเคิล เดอ ลูกา 
นักแสดงนำ:   ทอม แฮงส์  บาร์กฮัด อับดี 
กำกับภาพ: แบร์รี แอครอยด์
ตัดต่อ: คริสโตเฟอร์ เราส์
ดนตรีประกอบ: เฮนรี แจ็คแมน
บริษัทผู้สร้าง:   สก็อต รูดิน โปรดักชันส์  ไมเคิล เดอ ลูกา โปรดักชันส์  ทริกเกอร์สตรีทโปรดักชันส์  
ผู้จัดจำหน่าย: โคลัมเบียพิคเจอร์ส
วันฉาย:   27 กันยายน ค.ศ. 2013 (2013-09-27) (เอ็นวายเอฟเอฟ)  11 ตุลาคม ค.ศ. 2013 (2013-10-11) (สหรัฐ) 
ความยาว: 134 นาที
ประเทศ: สหรัฐ
ภาษา:   อังกฤษ  โซมาลี 
ทุนสร้าง: 55 ล้านดอลลาร์
ทำเงิน: 218.8 ล้านดอลลาร์
ฝ่านาทีพิฆาต โจรสลัดระทึกโลก (อังกฤษ: Captain Phillips) เป็นภาพยนตร์ชีวประวัติการอยู่รอดประเภททริลเลอร์สัญชาติอเมริกัน ค.ศ. 2013 กำกับโดยพอล กรีนแกรซ นำแสดงโดยทอม แฮงส์ และบาร์กฮัด อับดี ภาพยนตร์เรื่องนี้ได้รับแรงบันดาลใจจากเรื่องจริงของการจี้เรือเมอส์กแอละแบมา ซึ่งเป็นเหตุการณ์เกิดขึ้นระหว่างที่กัปตัน ริชาร์ด ฟิลลิปส์ ผู้เป็นนักเดินเรือ ได้ถูกจับเป็นตัวประกันโดยโจรสลัดในมหาสมุทรอินเดีย ซึ่งนำโดยอับดูวาลี มูเซ
บทภาพยนตร์เขียนโดยบิลลี เรย์ ซึ่งอิงจากหนังสืออะกัปตันดิวตี: โซมาลีไพเรทส์, เนวีซีล, แอนด์เดนเจอรัสเดส์แอทซี โดยริชาร์ด ฟิลลิปส์ ร่วมกับสเตฟาน ทาลตี ส่วนสก็อต รูดิน, ดานา บรูเน็ตติ และไมเคิล เดอ ลูกา ทำหน้าที่เป็นผู้ผลิตในโครงการนี้ ภาพยนตร์เรื่องนี้ออกฉายรอบปฐมทัศน์ในเทศกาลภาพยนตร์นิวยอร์ก ค.ศ. 2013 และได้รับการเปิดตัวในโรงภาพยนตร์เมื่อวันที่ 11 ตุลาคม ค.ศ. 2013 ภาพยนตร์เรื่องนี้กลายเป็นภาพยนตร์ที่ทำรายได้ทะลุบ็อกซ์ออฟฟิศ โดยมีรายได้รวมกว่า 218 ล้านเหรียญจากงบประมาณ 55 ล้านเหรียญ ส่วนใน ค.ศ. 2014 ฝ่านาทีพิฆาต โจรสลัดระทึกโลก ได้รับการเสนอชื่อเข้าชิง 6 รางวัลจากรางวัลออสการ์ รวมถึงภาพยนตร์ยอดเยี่ยม, บทภาพยนตร์ดัดแปลงยอดเยี่ยม และนักแสดงสมทบชายยอดเยี่ยมจากอับดี
นักแสดงนำ

ทอม แฮงส์ (ซ้าย) รับบทเป็นริชาร์ด ฟิลลิปส์ (ขวา)
ทอม แฮงส์ รับบทเป็นริชาร์ด "ริช" ฟิลลิปส์ / "ไอริช", กัปตันของเรือเดินสมุทรเมอส์กแอละแบมา
บาร์กฮัด อับดี รับบทเป็นอับดูวาลี มูเซ หัวหน้าโจรสลัด
การเปิดตัว > บ็อกซ์ออฟฟิศ

ฝ่านาทีพิฆาต โจรสลัดระทึกโลก มีรายได้ 107.1 ล้านเหรียญในอเมริกาเหนือ และ 111.7 ล้านเหรียญในประเทศอื่น ๆ รวมทั้งสิ้น 218.8 ล้านเหรียญทั่วโลก จากงบประมาณ 55 ล้านเหรียญ ซึ่งทำกำไรสุทธิ 39 ล้านเหรียญ เมื่อรวมค่าใช้จ่ายและรายได้ทั้งหมดเข้าด้วยกันสำหรับภาพยนตร์
ภาพยนตร์เรื่องนี้มีรายได้ 25.7 ล้านเหรียญในช่วงสุดสัปดาห์แรก โดยคว้าอันดับที่สองในบ็อกซ์ออฟฟิศต่อจากกราวิตี้ มฤตยูแรงโน้มถ่วง (43.2 ล้านเหรียญ)
การเปิดตัว > การตอบรับที่สำคัญ

ฝ่านาทีพิฆาต โจรสลัดระทึกโลก ได้รับการจัดฉายรอบปฐมทัศน์ ณ วันที่ 20 กันยายน ค.ศ. 2013 ในงานเปิดเทศกาลภาพยนตร์นิวยอร์ก ภาพยนตร์เรื่องนี้ได้รับการยกย่องด้านการกำกับ, บทภาพยนตร์, การสร้าง, การถ่ายทำภาพยนตร์ รวมถึงการแสดงของทอม แฮงส์ และบาร์กฮัด อับดี สำหรับเว็บไซต์รอตเทนโทเมโทส์ ให้คะแนนภาพยนตร์เรื่องนี้ที่ระดับ 93 เปอร์เซนต์ จาก 248 รีวิว ซึ่งมีค่าเฉลี่ยที่ 8.3 เต็ม 10 ฉันทามติที่สำคัญของเว็บไซต์ คือ "แยบยล, ดำเนินการอย่างมีประสิทธิภาพ และรุนแรงอย่างไม่น่าเชื่อ ฝ่านาทีพิฆาต โจรสลัดระทึกโลก เสนอภาพยนตร์ชีวประวัติฉบับฮอลลีวูดได้อย่างถูกต้อง -- และทอม แฮงส์ แสดงผลงานได้อย่างยอดเยี่ยมอีกชิ้นหนึ่ง" ส่วนเว็บไซต์เมทาคริติก ให้คะแนนภาพยนตร์เรื่องนี้ที่ 83 เต็ม 100 จาก 48 คำวิจารณ์ โดยบ่งบอกถึง "การโห่ร้องในระดับสากล"
แหล่งข้อมูลอื่น

เว็บไซต์ทางการ
Captain Phillips ที่เมทาคริติก
Captain Phillips ที่บ็อกซ์ออฟฟิศโมโจ
Captain Phillips ที่รอตเทนโทเมโทส์
Captain Phillips ที่อินเทอร์เน็ตมูวีเดตาเบส
ภาพประกอบ

ภาพประกอบ (อังกฤษ: illustration) เป็นภาพที่เขียนขึ้นเพื่อบอกเล่าเรื่องราวหรือถ่ายทอดเหตุการณ์ต่าง ๆ ให้ผู้อื่นได้รับรู้โดยมีจุดมุ่งหมายให้สอดคล้องกับเรื่องราวนั้น ๆ และให้เกิดความเข้าใจที่ถูกต้อง อาจเป็นทั้งภาพประกอบเรื่องในหนังสือ พระคัมภีร์หรือภาพเขียนบนฝาผนังอาคาร สถาปัตยกรรมต่างๆและรวมถึงภาพโฆษณาต่างๆด้วย
ดูเพิ่ม

การออกแบบกราฟิก
จิตรกรภาพประกอบ
จิตรกรรม
ภาคคริสตจักร

ภาคคริสตจักร (อังกฤษ: ecclesiastical province) หรือ แขวงฝ่ายพระศาสนจักร เป็นเขตปกครองของศาสนาคริสต์ พบในนิกายโรมันคาทอลิก แองกลิคัน และคริสตจักรตะวันออก
นิกายโรมันคาทอลิก

ในคริสตจักรโรมันคาทอลิก แต่ละภาคคริสตจักรประกอบด้วยหลายมุขมณฑล โดยมุขมณฑลที่สำคัญที่สุดจะเรียกว่าอัครมุขมณฑลซึ่งมีอัครมุขนายกเป็นประมุข ส่วนมุขมณฑลที่เหลือถือเป็นมุขมณฑลรองจึงเรียกว่าปริมุขมณฑลมีปริมุขนายกเป็นประมุข ประมุขของทั้งภาคคริสตจักรเรียกว่ามุขนายกมหานครซึ่งผู้ที่ดำรงตำแหน่งนี้ก็คืออัครมุขนายกในภาคคริสตจักรนั้นเอง
คริสตจักรโรมันคาทอลิกในประเทศไทยได้แบ่งการปกครองออกเป็นสองภาคคือ ภาคกรุงเทพฯ และ ภาคท่าแร่-หนองแสง
ดูเพิ่ม

ปริมุขมณฑล
ภาพยนตร์ไซไฟ

2001: A Space Odyssey, the landmark 1968 collaboration between filmmaker Stanley Kubrick and classic science-fiction author Arthur C. Clarke, featured groundbreaking special effects, such as the realization of the spaceship USSC Discovery One (pictured here).
บันเทิงคดีวิทยาศาสตร์ (อังกฤษ: science-fiction) หรือ ไซไฟ (sci-fi) เป็นภาพยนตร์ประเภทหนึ่งซึ่งเป็นบันเทิงคดีวิทยาศาสตร์ กล่าวคือมีการอาศัยอุปกรณ์หรือปรากฏการณ์หรือฉากหลังที่เป็นการจินตนาการขึ้นโดยอิงวิทยาศาสตร์ที่ยังไม่ใช่วิทยาศาสตร์โดยทางการปัจจุบัน เช่น สิ่งมีชีวิตนอกโลก โลกต่างดาว ประสาทสัมผัสพิเศษ และการเดินทางข้ามเวลา เป็นต้น รวมถึงสิ่งที่เป็นอนาคต เช่น ยานอวกาศ หุ่นยนต์ ไซบอร์ก การเดินทางระหว่างดวงดาว หรือเทคโนโลยีอื่น ๆ บ่อยครั้งภาพยนตร์บันเทิงคดีแนววิทยาศาสตร์ถูกใช้เพื่อขับเน้นประเด็นทางสังคมหรือการเมือง หรือเพื่อสำรวจประเด็นทางปรัชญา เช่น ความเป็นมนุษย์
แนวภาพยนตร์เช่นนี้มีอยู่ตั้งแต่สมัยภาพยนตร์เงียบ ตั้งแต่การใช้เทคนิกภาพพิเศษโดยจอร์จ เมลีแยร์ ใน A Trip to the Moon (1902) ต่อมาจนถึง Metropolis (1927) ซึ่งเป็นภาพยนตร์บันเทิงคดีแนววิทยาศาสตร์ขนาดยาวเรื่องแรก ในช่วงคริสตทศวรรษ 1930-1950 ภาพยนตร์บันเทิงคดีวิทยาศาสตร์ยังถูกมองว่าเป็นภาพยนตร์ทุนต่ำแบบเกรดบี จนกระทั่งสแตนลีย์ คูบริก ทำ 2001: A Space Odyssey (1968) ออกฉาย ภาพยนตร์แนวนี้จึงได้รับการยอมรับอย่างจริงจังมากขึ้น ตั้งแต่ปลายคริสตทศวรรษ 1970 หลังจากความสำเร็จของ สตาร์ วอร์ส ภาพยนตร์บันเทิงคดีวิทยาศาสตร์ทุนสร้างสูงที่มีเทคนิกพิเศษน่าตื่นตาก็ได้รับความนิยมอย่างมากจนมาถึงปัจจุบัน
ผู้บริหาร

ผู้บริหาร   (อังกฤษ: executive) มี 3 แบบด้วยกันคือ ผู้บริหารระดับสูง ผู้บริหารระดับกลาง และผู้บริหารระดับล่าง
ผู้บริหารระดับสูง - ประธานกรรมการจนไปถึงกรรมการผู้จัดการ หรืออาจเรียกว่าผู้ริเร่มก่อตั้งองค์กร รวมถึงผู้บริหารประเทศ (government administrator) ซึ่งหมายถึง ผู้นำของรัฐบาล มีอำนาจหน้าที่บริหารประเทศ
หน้าที่ - ตัดสินใจแผนการระยะยาวที่เกี่ยวกับทิศทางโดยรวมขององค์กร กำหนดวัตถุประสงค์ นโยบายและกลยุทธ์ แนะนำทางการจัดการในสิ่งต่าง ๆ ทั้งหมดที่ได้กำหนดไว้
ผู้บริหารระดับกลาง - ผู้อำนวยการ หัวหน้าศูนย์ ผู้จัดการแผนก หรือหัวหน้าสายงาน
หน้าที่ - ดำเนินงานตามนโยบายและแผนงานที่ได้กำหนดไว้ ประสานงานระหว่างผู้บริหารระดับสูง เพื่อกำหนดนโยบายให้ผู้บริหารระดับล่างได้นำแผนงานไปปฏิบัติ
ผู้บริหารระดับล่าง - หมายถึงหัวหน้าแผนกหรือหัวหน้าคนงาน
หน้าที่ - ทำตามนโยบายที่ผู้บริหารระดับสูงและระดับกลางกำหนดไว้ ตัดสินใจระยะสั้นในการดำเนินงาน ช่วยเหลือและแก้ไขปัญหาให้กับทีม สร้างแรงจูงใจและสามารถรับผิดชอบแทนผู้ที่อยู่ในแผนกของตนได้
ความหมายของผู้บริหาร

ผู้บริหาร คือผู้ที่แบ่งงานให้ตามความสามารถของแต่ล่ะบุคคลและให้คำแนะนำการทำงานนั้นอย่างเป็นระบบเพื่อให้เกิดประสิทธิภาพสูงสุด คำว่าบริหารตามพจนานุกรมหมายถึงการแบ่งงานกันทำโดยทั่วถึง การกระจายงาน ผู้ที่ทำหน้าที่ดำเนินการต่างๆ ผู้ที่ทำการปกครอง หรืออาจเป็นการออกกำลังกาย
หลักการของผู้บริหาร

การวางแผน คือ การร่วมมือของบุคลากรกับผู้บริหารในการวางแบบโครงสร้างในอนาคตเพื่อจะได้กระทำงานให้บรรลุเป้าหมายที่ตั้งไว้
การจัดระบบ คือ การกำหนดหน้าที่ให้กับบุคลากรในการรับผิดชอบในการกระทำการนั้นๆ และขึ้นตรงกับบุคคลใด และรายงานผลการปฏิบัติงานกับบุคคลใด
การรับบุคลากรเข้าทำงาน คือ การจัดหรือเพิ่มจำนวนบุคลากรที่มีความสามารถมารับตำแหน่งในการทำงารเพื่อเพิ่มประสิทธิภาพขององค์กรให้มีปรัสิทธิภาพสูงสุด
การอำนวยการ คือ การตัดสินใจ การสั่งการบุคลากร การสร้างแรงจูงใจให้แก่บุคลากร การติดต่อสื่อสารกับหน่วยงานอื่นๆ
การควบคุม คือ การจัดการงานให้เป็นไปตามแบบแผนที่ตั้งไว้ให้ไม่มีแนวโน้มว่าจะมีการเบี่ยงเบนออกจากแบบแผนเดิมซึ่งทำให้ไม่ประสบผลสำเร็จ
การประสานงาน คือ การติดต่อสื่อสารระหว่างหน่วยงานและในหน่วยงานให้มีความสัมพันธ์ที่ดีต่อกันในการร่วมกันทำงานทำให้งานนั้นมีประสิทธิภาพสูงสุด
การเสนอรายงาน คือ การรายงานผลการปฏิบัติงานของหน่วยงานให้ได้ทราบการเคลื่อนไหว
การจัดการงบประมาณ คือ การจัดสรรการใช้งานทรัพยากรให้เกิดประโยชน์สูงสุด และจัดระบบการใช้งบให้เหมาะสมกับงานที่ตั้งไว้อย่างเหมาะสม
องค์ประกอบของผู้บริหาร

มีภาวะผู้นำ ผู้ที่มีภาวะผู้นำนั้นจะสามารถจูงใจผู้คนให้เต็มใจร่วมมือ สามารถบริหารผู้คนได้อย่างมีประสิทธิภาพ
มีเมตตาธรรม ผู้ที่ไม่มีอคติหรือรักต่อบุคคลใดๆ ไม่ใช้ความเป็นส่วนตัวในการตัดสิน รูจักเสียสละผลประโยชน์ส่วนตัวเพื่อส่วนรวม
ต้องอยู่บนพื้นฐานของเหตุผลและความถูกต้อง ต้องมีความชัดเจน มีความเป็นธรรม และตัดสินใจแก้ไขปัญหาจากพื้นฐานเพื่อความถูกต้อง
เป็นนักคิด นักวิเคราะห์ มีความคิดสร้างสรรค์ สามารถวิเคราะห์สถานะการณ์ต่างๆได้อย่างมีประสิทธิภาพ
มีการสร้างวิสัยทัศน์ มีมุมมองที่มองเห็นอนาคตว่าจะเป็นอย่างไรจากความรู้ที่สะสมมาอย่างยาวนานและและมีมุมมองที่ดีในทุกๆด้าน
มีทักษะหลายด้าน ต้องมีความสามารถในการคิด วิเคราะห์ การตัดสินใจ การจัดการที่ดี และรู้จักบริหารส่วนต่างๆ
รอบรู้และมีข้อมูลที่ทันสมัย ต้องมีการตัดสินใจจึงต้องมีความรู้ใหม่ๆเพื่อตัดสินใจในการบริหาร หรือ ตัดสินใจในหลายๆด้าน
รู้และเข้าใจบทบาทหน้าที่ รู้จักบทบาทหน้าที่ของตนเองดูแลหน้าที่ของตนเองอย่างเหมาะสมไม่ก้าวก่ายงานที่ตนไม่ได้รับผิดชอบ
กล้าตัดสินใจ กล้าที่จะทำตัดสินปัญหาได้อย่างมั่นคง ไม่ลังเลในความคิด
มียุทธวิธีและเทคนิค มีทักษะและวิธีการที่เหมาะสม รวดเร็ว และถูกต้องในการตัดสินใจในแต่ละเรื่อง
มีมนุษยสัมพันธ์ที่ดี นักบริหารมืออาชีพจะต้องเป็นผู้ที่มีมนุษยสัมพันธ์ที่ดีกับทุกคนทั้งเจ้านาย ลูกน้อง เพื่อน และบุคคลทั่วไป
บทบาทของผู้บริหาร

เป็นผู้นำในด้านความรู้ความสามารถในหลายๆด้าน เพื่อที่จะสามารถสั่งการบุคลากรในหน่วยงานได้และสามารถสั่งสอนเรื่องต่างๆที่บุคลากรไม่มีความเข้าใจในด้านนั้นๆ ติดตามข่าวสารความรู้ด้านต่างๆเพื่อนำมาปรับใช้ในหน่วยงาน
เป็นผู้นำการสั่งการ มีหน้าที่ในการสั่งการให้กับทุกฝ่ายทุกหน่วยงานสามารถดำเนินงานไปได้อย่างมีประสิทธิภาพมีรูปแบบในการทำงาน และมอบงานให้กับบุคลากรอย่างเหมาะสม
เป็นผู้จัดหาสิ่งต่างๆในการดำเนินงาน จะต้องหาทรัพยากรจากแหล่งต่างๆเพื่อมาดำเนินงานในองค์กร ทรัพยากรนั้นเป็นสิ่งที่สำคัญเป็นอย่างมาก
เป็นผู้สร้างความสัมพันธ์อันดีในองค์กร เนื่องจากในองค์กรนั้นต้องมีการสนทนาผู้บริหารต้องเชื่อมความสัมพันธ์ของหน่วยงานและบุคลากรให้มีความสัมพันธ์ที่ดีต่อกันเพื่อการทำงานขององค์กรมีประสิทธิภาพอย่างมากที่สุด
คุณลักษณะที่ดีของผู้บริหาร

มีบทบาทหรืออิทธิพลต่อบุคลากรในหน่วยงาน
มีบทบาทมากกว่าผู้อื่น
ได้รับหน้าที่สำคัญในการบริหารงานให้ประสบผลสำเร็จ
เป็นที่ยอมรับจากบุคลากรให้เป็นผู้นำ
เป็นผู้นำในการบริหาร
คุณลักษณะที่ดีของผู้บริหาร > ทฤษฎีภาวะผู้นำเชิงคุณลักษณะ

คือทฤษฎีที่เน้นการหาคุณลัษณะของผู้นำ เพื่อจำแนกบุคคลผู้ซึ่งมีความสามารถกับบุคคลผู้ซึ่งไม่มีความสามารถ ตัวอย่างคุณลักษณะ คือ ความเฉลียวฉลาด ความซื่อสัตย์ ความเชื่อมันในตนเอง และความฉลาดในการบริหารจัดการ 
ทฤษฎีที่มีการคิดค้นขึ้นนั้นก็คือทฤษฎีที่ว่า คนบางคนเกิดมาเพื่อเป็นผู้นำ ซึ่งเป็นการวิจัยจากการวิจัยของประทีป บินชัย ซึ่งสามารถระบุได้ว่าคุณลักษณะของผู้นำนั้นขึ้นอยู่กับคุณลักษณะ 6 ประการ คือ คุณลักษณะทางร่างกาย ภูมิหลังทางสังคม สติปัญญา บุคลิกภาพ คุณลักษณะที่เกี่ยวกับงาน และคุณลักษณะทางสังคม
คุณลักษณะที่ดีของผู้บริหาร > ทฤษฎีภาวะผู้นำเชิงพฤติกรรม

ในช่วงปลายทศวรรษที่ 1940 ได้มีการคิดค้นทฤษฎีที่ว่าผู้นำที่มีประสิทธิภาพและประสิทธิผลนั้นจะต้องมีพฤติกรรมอย่างไร ซึ่งจากการวิจัยทฤษฎีพบว่าพฤติกรรมของผู้นำนั้นมี 2 แบบ คือ ผู้นำที่มีพฤติกรรมแบบมุ่งคน และผู้นำที่มีพฤติกรรมแบบมุ่งงาน ซึ่งพฤติกรรมแบบมุ่งคนคือคือผู้นำจะเน้นความสัมพันธ์ระหว่างบุคคล ยอมรับความแตกต่างระหว่างบุคคล สนใจ และเข้าใจความต้องการของแต่ละบุคคล พฤติกรรมแบบมุ่งงาน คือผู้นำจะเน้นเรื่องผลผลิต จึงให้ความสัมพันธ์กับงาน และเทคนิคต่างๆในการผลิต​ ต่างๆ
แรงจูงใจของผู้บริหาร

แรงจูงใจของผู้บริหาร คือ การเป็นนักสร้างแรงบันดาลใจให้กับบุคลากรต้องเป็นผู้ที่ต้องเชื่อมั่นในความเป็นไปได้ เป็นผู้มีวิสัยทัศน์ที่ชัดเจนมีจุดมุ่งหมายที่แน่นอน และต้องสร้างแรงจูงใจให้บุคลากรในองค์กรร่วมมือกันจนประสบผลสำเร็จ ได้เป็นที่ยอมรับ ได้เป็นขวัญกำลังใจที่ดีของการปฏิบัติงาน คือ ความสุขที่ได้ทำในสิ่งที่ดีเป็นแรงจูงใจที่ทำให้ผู้บริหารนั้นสามารถกระทำการนั้นๆได้อย่างมีประสิทธิภาพ และยังทำให้บุคลากรนั้นมีแรงจูงใจอย่างผู้บริหารอีกด้วยเป็นผลดีกับทุกๆฝ่ายทำให้องค์กรนั้นเกิดการพัฒนา
กลยุทธ์การบริหาร

มีแบบแผนในการคิดในการบริหาร มีการประยุกต์ใช้กับเทคโนโลยีที่ทันสมัยมากขึ้นเพื่อจะได้รับรู้เกี่ยวกับข่าวสารของโลก ศึกษาค้นคว้าวิจัยในการบริหารเพื่อขัดเกลากลยุทธ์ มีความรู้ด้านการบริหารงานคน สร้างค่านิยมในหมู่คนเพื่อให้ทุกคนมีจุดมุ่งหมายไปในทางเดียวกัน สร้างวัฒนธรรมการสร้างคนที่มีความสามารถเพื่อพัฒนาองค์กรไปสู่อนาคต มีการพัฒนาผู้นำของแต่ละหน่วยงานเพื่อประสิทธิภาพในการบริหารกระจายออกไปได้อย่างมีประสิทธิภาพ มีการกระตุ้นบุคลากรเพื่อให้มีแรงจูงใจในการทำงาน มีการควบคุมบุคลากรแบบแตกแขนงเพื่อเพิ่มการสั่งการให้มีประสิทธิภาพ ตั้งเป้าหมายในการทำงานเพื่อจะได้มุ่งตรงไปสู่สิ่งที่กำหนด
แนวคิดการบริหารทรัพยากรมนุษย์ "ทรัพยากรมนุษย์ เป็นทุนมนุษย์และผู้บริหารทรัพยากรมนุษย์ต้องตระหนักว่า การใช้ทรัพยากรมนุษย์เป็นการลงทุนที่สำคัญที่สุด"ขององค์กรในอนาคต ดังนั้นทรัพยากรมนุษย์จึงเป็นสินทรัพย์ที่มีคุณค่าขององค์กรผู้บริหารควรบริหารบุคลากรให้มีประสิทธิภาพตลอดจนบุคลากรเข้ามามีส่วนร่วมในการตัดสินใจ
รูปแบบการบริหาร > รูปแบบการบริหารการกระจายอำนาจ

รูปแบบการบริหารการกระจายอำนาจ หมายถึง รูปแบบโครงสร้างเครือข่ายของการบริหาร เป็นการแบ่งอำนาจหน้าที่ในการบริหารรูปแบบโครงสร้างของการบริหาร เป็นการแบ่งอำนาจหน้าที่ในการบริหารงานให้เป็นระบบ มีลักษณะเป็นขั้นตอนเพื่อให้เกิดดุลยภาพและทักษะขบวนการในหลายด้านอาทิเช่น ด้านวิชาการ ด้านความรู้ ความสามารถการรลงมือปฏิบัติงาน และการติดตามประเมินผลงานเพื่อให้บรรลุเป้าหมาย
การบริหารแบบกระจายอำนาจมีจุดเน้นที่สำคัญในการพัฒนา ดังนี้
ความพร้อมต่อการเปลี่ยนแปลงต่างๆที่อาจเกิดขึ้นได้
วิเคราะเหตุและปัจจัย เพื่อเตรียมความพร้อมสำหรับการเปลี่ยนแปลง
เน้นการสร้างสมดุล เพื่อให้เกิดผลลัพในระยะสั้นและระยะยาว
การสร้างความร่วมมือจากทุกภาคส่วน โดยการสร้างเครือข่ายและขยายกิจกรรมให้หลากหลาย
เน้นการมีความรู้และคุณธรรม แสวงหาความรู้อย่างต่อเนื่องโดยยึดหลักธรรมาธิบาล
การสร้างค่านิยมให้รู้จักความรับผิดชอบ การพึ่งพาตนเองและเห็นแก่ประโยชน์ส่วนรวม
รูปแบบการบริหาร > รูปแบบการบริหารแบบมีส่วนร่วม

รูปแบบการบริหารแบบมีส่วนร่วม หมายถึง การที่บุคลากรในองค์กรหรือต่างองค์กรได้ทำงานร่วมกันเพื่อจัดการงานให้บรรลุเป้าหมายให้ประสบผลสำเร็จและมีประสิทธิภาพที่ดี มีความสามัคคี และมีระเบียบวินัยในการทำงานร่วมกับบุคคลอื่นซึ่งทำให้เกิดผลประโยชน์สูงสุด
ความสำคัญ
ทำให้เกิดความเข้าใจร่วมกันของบุคลากรในหน่วยงานหรือหน่วยงานอื่น
กระบวนการตัดสินใจมีความรอบครอบและมีความหลากหลายในการเลือกที่จะทำสิ่งนั้นๆ
เป็นหลักการที่ส่งผลให้กับการดำเนินงานด้านการวิเคราะห์ มีความเปิดกว้าง ระดมปัญญา ซึ่งส่งผลให้เกิดการตัดสินใจที่แน่นอน
เพิ่มความสามัคคีระหว่างองค์กรและนอกองค์กรและขจัดการขัดแย้งระหว่างในและนอกองค์กร
รูปแบบการบริหาร > รูปแบบการบริหารสถานศึกษา

รูปแบบการบริหารสถานศึกษานั้นเป็นรูปแบบการบริหารขนาดใหญ่มีการร่วมงานหลายองค์กร ซึ่งเป็นการบริหารแบบกระจายอำนาจ ซึ่งมีหน่วยงานหลักส่งคำสั่งไปยังหน่วยงานย่อย และหน่วยงานหลักต้องส่งทรัพยากรไปยังหน่วยงานย่อยเพื่อนำไปพัฒนาสถานที่ และพัฒนาด้านการศึกษาเพื่อหน่วยงานนั้นมีคุณภาพที่สูงขึ้น ซึ่งหน่วยงานย่อยนั้นต้องส่งรายงาน แบบสำรวจ ผลงาน แบบแผน และระบบของหน่วยงานให้กับหน่วยงานหลัก
รูปแบบการบริหาร > รูปแบบการบริหารการจัดการ

รูปแบบการบริหารการจัดการ คือ รูปแบบการจัดแจงการทำงาน การปกครอง ทรัพยากรวัสดุ และทรัพยากรบุคคล เพื่อให้มีแบบแผนมีรูปแบบที่แน่นอนและง่ายต่อการปฏิบัติงาน ทำให้หน่วยงานนั้นมีการทำงานที่มีประสิทธิภาพสูง รูปแบบการบริหารการจัดการจึงเป็นรูปแบบที่มีความสำคัญเป็นอย่างมากต่อหน่วยงานหรือองค์กร
การบริหารจัดการ หมายถึง แนวทางหรือวิธีการดำเนินงานใดๆของหน่วยงานและบุคลากรของหน่วยงานให้มีการพัฒนาไปในทางที่ดีขึ้น โดยครอบคลุมทั้งการดำเนินการหรือการปฏิบัติงานเพื่อให้มีแนวโน้มการพัฒนาไปในทางที่ดีขึ้น รวดเร็ว ประหยัด และเกิดประสิทธิภาพมากที่สุด
แนวคิดและความหมาย
ธงชัย สันติวงษ์ ในปีพ.ศ. 2543 กล่าวถึงลักษณะของงานบริหารจัดการไว้ 3 ด้านคือ
ด้านที่เป็นผู้นำหรือหัวหน้างาน งานบริหารจัดการ หมายถึง ภาระหน้าที่ของบุคคลใดบุคคลหนึ่งที่ปฏิบัติตนเป็นผู้นำภายในองค์กร
ด้านของภาระกิจหรือสิ่งที่ต้องทำ งานบริหารจัดการ หมายถึง การจัดระเบียบทรัพยากรต่างๆในองค์กร และการประสานกิจกรรมต่างๆเข้าด้วยกัน
ด้านของความรับผิดชอบ งานบริหารจัดการ หมายถึง การต้องทำงานต่างๆให้ประสบผลสำเร็จ และมีประสิทธิภาพโดยการอาศัยบุคคลประสานงานกัน
รูปแบบการบริหาร > รูปแบบการบริหารธุรกิจ

รูปแบบการบริหารธุรกิจ คือ การบริหารแบบเป็นองค์กรทั้งขนาดเล็กและขนาดใหญ่ ซึ่งปัจจัยสำคัญของธุรกิจนั้นคือทรัพยากรในด้านต่างๆซึ่งแบ่งออกเป็น 5 รูปแบบดังนี้
ธุรกิจเจ้าของคนเดียว เป็นการประกอบธุรกิจที่บุคคลคนเดียวเป็นเจ้าของกิจการ การตัดสินใจต่างๆขึ้นอยู่กับเจ้าของบุคคลเพียงคนเดียว และบริหารธุรกิจด้วยตนเอง การประกอบธุรกิจแบบนี้จะใช้ต้นทุนต่ำ มีความคล่องตัว ไม่ยุ่งยาก มีวิธีการบริหารที่ง่าย
ห้างหุ้นส่วน เป็นรูปแบบของการประกอบธุรกิจที่มีบุคคล 2 คนขึ้นไปและสามารถทำนิติกรรมตามกฎหมายได้ การประกอบธุรกิจแบบนี้ต้องอาศัยประสบการณ์และความชำนาญ การจัดหาเงินทุนได้ง่าย
บริษัทจำกัด เป็นการประกอบการเป็นนิติบุคคล แสวงหากำไรจากกิจการ เช่นการถือหุ้นเป็นส่วนใหญ่
สหกรณ์ มีคณะบุคคล 10 คนขึ้นไป มีความสนใจคล้ายคลึงกัน จดทะเบียนถูกต้องตามพรบ.
รัฐวิสาหกิจ เป็นองค์กรของรัฐหรือหน่วยงานของรัฐเป็นเจ้าของ ดำเนินการโดยทำร่วมกับเอกชนเป็นหุ้นส่วน
รูปแบบการบริหารจัดการทรัพยากรมีดังนี้
คนหรือบุคลากร เป็นส่วนสำคัญที่ทำให้ธุรกิจประสบผลสำเร็จ เพราะคนนั้นเป็นตัวขับเคลื่อนการทำงานให้ตรงตามเป้าหมายที่กำหนด
ทรัพยากร เป็นส่วนสำคัญในการผลิตสินค้าหรือบริการลูกค้า เช่น เครื่องจักร วัตถุดิบ เป็นต้น
เงินทุน เป็นตัวสนับสนุนที่ให้ได้ซึ่งทรัพยากรในด้านต่างๆ ซึ่งส่งผลต่อธุรกิจเป็นอย่างมาก
การบริหารจัดการ เพื่อให้การทำงานนั้นมีแบบแผนในการผลิต การใช้ทรัพยากรให้เกิดประโยชน์สูงสุด และการแบ่งหน้าที่ของบุคลากรในการดำเนินงาน
ภาคการศึกษา

ภาคการศึกษา, ภาคเรียน หรือ เทอม (อังกฤษ: academic term เป็นช่วงหนึ่งของปีการศึกษาซึ่งสถานศึกษาจัดให้มีการเรียนการสอน ระบบปฏิทินการศึกษามีแตกต่างกันไปดังนี้
ระบบจตุรภาค แบ่งปีการศึกษาออกเป็นสี่ภาคการศึกษา แต่ละภาคสำหรับแต่ละฤดู โดยบังคับให้เรียนอย่างน้อยสามจตุรภาค มีสัปดาห์ที่ต้องเรียนระหว่าง 32 ถึง 36 สัปดาห์
ระบบทวิภาค แบ่งปีการศึกษาออกเป็นสองภาค โดยบังคับให้เรียนในทั้งสองทวิภาค มีสัปดาห์ที่ต้องเรียนระหว่าง 32 ถึง 36 สัปดาห์
ระบบไตรภาค แบ่งปีการศึกษาออกเป็นสามภาค โดยบังคับให้เรียนสองไตรภาค  มีสัปดาห์ที่ต้องเรียนระหว่าง 28 ถึง 32 สัปดาห์ ระบบนี้พัฒนาจากระบบทวิภาคในช่วงทศวรรษ 1960s โดยย่นย่อทวิภาคละ 16–18 สัปดาห์ลงเหลือไตรภาคละ 14–16 สัปดาห์ ไตรภาคฤดูใบไม้ผลิและฤดูร้อนอาจเป็นไตรภาคเดียว หรือแบ่งออกเป็นสองไตรภาคแบ่งกันระหว่างฤดูใบไม้ผลิและฤดูร้อน โดยฤดูร้อนมีเพียงเวลาสั้นกว่าและต้องเพิ่มเวลาเรียนต่อสัปดาห์เพื่อให้ได้จำนวนคาบเรียนครบตามไตรภาคปกติ
ในประเทศไทย

ใน ประเทศไทย มักแบ่งการศึกษาออกเป็น 2 ภาคเรียน โดยในระดับโรงเรียนตั้งแต่อนุบาลถึงมัธยมศึกษามักจะแบ่งเป็น
ภาคเรียนที่ 1 เริ่มประมาณกลาง เดือนพฤษภาคม และจบในปลาย เดือนกันยายน หรือต้น เดือนตุลาคม
ภาคเรียนที่ 2 เริ่มประมาณต้น เดือนพฤศจิกายน และจบในปลาย เดือนกุมภาพันธ์ หรือต้น เดือนมีนาคม
ในระดับอุดมศึกษามักจะแบ่งเป็น
ภาคเรียนที่ 1 เริ่มประมาณ เดือนกันยายน และจบใน เดือนธันวาคม
ภาคเรียนที่ 2 เริ่มประมาณ เดือนกุมภาพันธ์ และจบใน เดือนพฤษภาคม
ในต่างประเทศ

ใน สหรัฐอเมริกา ตัวอย่างเช่น ในระบบ 2 ภาคเรียน จะแบ่งเป็น
ภาคเรียนฤดูใบไม้ร่วง (Fall) เริ่มประมาณ เดือนกันยายน และจบใน เดือนธันวาคม
ภาคเรียนฤดูใบไม้ผลิ (Spring) เริ่มประมาณ เดือนกุมภาพันธ์ และจบใน เดือนพฤษภาคม
ทั้งนี้อาจมีการเปิดเรียนในช่วงฤดูร้อน เป็นภาคเรียนฤดูร้อนเพิ่มเติมอีกด้วย
ภัทลดา กุลภัคธนภัทร์

| ภัทลดา กุลภัคธนภัทร์ |
| --- | --- |
เกิด: 15 กันยายน พ.ศ. 2535 (32 ปี) กรุงเทพมหานคร, ประเทศไทย
สัญชาติ: ไทย
อาชีพ: นางแบบ
ปีปฏิบัติงาน: 2557 – ปัจจุบัน
มีชื่อเสียงจาก: อีลิท โมเดล ลุค 2014 รองอันดับ 1 มิสไทยแลนด์เวิลด์ 2559
ส่วนสูง: 1.81 m (5 ft 11 1⁄2 in)
รางวัล: อีลิท โมเดล ลุค 2012 (เข้ารอบ 25 คน)  อีลิท โมเดล ลุค 2014 (ชนะเลิศ)  อีลิท โมเดล ลุค เวิลด์ ไฟนอล 2014 (ไม่ผ่านเข้ารอบ)  มิสไทยแลนด์เวิลด์ 2559 (รองอันดับ 1)  มิสเวิลด์ 2017 (รองอันดับ 1 ท็อปโมเดล) (ไม่ผ่านเข้ารอบ)
ภัทลดา กุลภัคธนภัทร์ (อังกฤษ: Patlada Kulphakthanapat) เป็นนางแบบชาวไทย เคยได้รับตำแหน่งชนะเลิศ อีลิท โมเดล ลุค 2014 (Elite Model Look Thailand 2014) เป็นตัวแทนประเทศไทยเข้าร่วมประกวด Elite Model Look World Final 2014 ที่ ประเทศจีน และได้เคยดำรงตำแหน่งรองอันดับ 1 มิสไทยแลนด์เวิลด์ 2559.  ในปี 2560 เธอได้รับการแต่งตั้งให้เป็นตัวแทนประเทศไทยเข้าร่วมประกวดมิสเวิลด์ 2017ที่จีน.
การประกวด > มิสไทยแลนด์เวิลด์ 2559

มิลค์ ภัทลดา ได้เข้าร่วมประกวดมิสไทยแลนด์เวิลด์ 2559 โดยได้หมายเลขประจำตัว คือ หมายเลข 15 โดยมิลค์สามารถคว้าตำแหน่งรองอันดับ 1 ไปครอง พร้อมด้วยรางวัลมิสท็อปโมเดล โดยผู้ชนะในปีนั้นคือจิณณ์ณิตา บุดดี ณ ห้องแกรนด์ บอลลูม โรงแรมแกรนด์ ไฮแอท เอราวัณ
การประกวด > มิสเวิลด์ 2017

ในวันที่ 26 มิถุนายน 2560 บริษัท บีอีซี-เทโร เอ็นเตอร์เทนเมนท์ จำกัด (มหาชน) ผู้ได้รับลิขสิทธิ์ในการจัดประกวดมิสไทยแลนด์เวิลด์ ได้เปิดตัว มิลค์ น.ส.ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 ทำหน้าที่ตัวแทนประเทศไทยเข้าร่วมประกวด “มิสเวิลด์ 2017” ที่จะจัดขึ้นช่วงปลายปี 2560 ที่สาธารณรัฐประชาชนจีน.
แหล่งข้อมูลอื่น

www.missthailandworld.net Miss Thailand World Official Website
ภัทลดา กุลภัคธนภัทร์ ที่อินสตาแกรม
| ก่อนหน้า |  | ภัทลดา กุลภัคธนภัทร์ |  | ถัดไป |
| --- | --- | --- | --- | --- |
| มิณทร์ลดา สร่างโศก |  | รองอันดับ 1 มิสไทยแลนด์เวิลด์  (2559) |  | แพรววนิต เรืองทอง |
ภาคเสริม

ภาคเสริมของเกมเดอะซิมส์ 2
ภาคเสริม หรือ ชุดเสริม (อังกฤษ: expansion pack, expansion set หรือ supplement) เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น วอร์คราฟต์ 3: บัลลังก์น้ำแข็ง ภาคเสริมที่พัฒนามาจาก วอร์คราฟต์ 3: เรนออฟเคออส ซึ่งทั้งสองภาคพัฒนาโดย Blizzard Entertainment
ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970